Stor-Bronken

Stor-Bronken er en innsjø på grensa mellom Løten og Våler kommuner i Innlandet. En liten bukt ligger også i Elverum kommune. Vannet får tilsig fra Velt-Bronken gjennom Torpåa i sør, og drenerer videre i nordøst via elva Bronkåa til Glåma.

Sjøens nedbørfelt ligger innenfor det sørøstnorske grunnfjellsområdet, og berggrunnen domineres av omdannede rhyolitter, gneiser og granitter, som gir sur, kalkfattig avrenning. Ifølge kalkingsplanen for Hedmark anses vannet som forsuringsfølsomt, men det har trolig ikke blitt kalket.

Det er en tett bestand av små abbor samt gjedde og mort i sjøen. Det skal også ha vært ørret her, men om denne finnes lenger, er usikkert.

Referanser 

Innsjøer i Løten
Innsjøer i Våler (Hedmark)
Innsjøer i Elverum
Glommavassdraget